
Riigihanke „Narva Joaoru puhkeala treppide ehitustööd” avatud hankemenetluse korraldamine 
1. Asjaolud ja menetluse käik
Vabariigi Valitsuse 18.12.2008. a. korraldusega nr 519 on Narva linna projekt „Joaoru puhkeala arendamine“ lülitatud „Elukeskkonna arendamise rakenduskava“ prioriteetse suuna „Piirkondade terviklik ja tasakaalustatud areng“ meetme „Linnaliste piirkondade arendamine“ linnaliste omavalitsusüksuste investeeringute kavasse. Linnaliste Piirkondade arendamise meetme siseriiklikuks rakendusüksuseks on Ettevõtluse Arendamise Sihtasutus (EAS). Meedet rahastatakse Euroopa Regionaalarengu Fondist (ERF). 
Narva linna poolt projekti rakendajaks on Narva Linnavalitsuse Arhitektuuri- ja Linnaplaneerimise Amet (ALPA).
Siseministri 10.11.2014. a. käskkirjaga anti Narva linnale toetuse taotlemise õigus projekti „Narva jõeäärse kergliiklustee arendamine, Joaoru puhkeala ühendamise loomine“ elluviimiseks ning 19.02.2015. a. EAS saatis positiivse otsuse taotluse rahuldmise kohta.
Narva linna osalus projektis on kinnitatud Narva Linnavolikogu 18.12.2014.a. otsusega nr 150 „Projekti „Narva jõeäärse ala kergliiklustee arendamine, Joaoru puhkeala ühendamise loomine“ omafinantseerimise kinnitamine“ ning Narva Linnavolikogu 29.01.2015 otsusega nr 4 „Narva Linnavolikogu 18.12.2014 otsuse nr 150 „Projekti „Narva jõeäärse ala kergliiklustee arendamine, Joaoru puhkeala ühendamise loomine“ omafinantseerimise kinnitamine“ muutmine.““
Hankelepingu eeldatavaks maksumuseks 84 933 eurot (käibemaksuta). 
Kuna eeldatav maksumus ületab riigihanke hankemenetluse korraldamise kohustuse maksumuse siseriiklikku piirmäära, teeb Arhitektuuri- ja Linnaplaneerimise Amet ettepaneku algatada „Narva Joaoru puhkeala treppide ehitustööd” avatud hankemenetlus riigihangete seaduses sätestatud korras. 

Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-des 4 ja 5 sätestatule, Narva Linnavalitsuse 05.02.2014.a korraldusega nr 108-k „Riigihanke konkursikomisjoni koosseisu kinnitamine“ moodustatud, riigihanke konkursikomisjoni esimehega.

2. Õiguslikud alused

Riigihangete seaduse § 10 lg 1 p.2 alusel on riigihangeteseaduses sätestatud korda kohustatud järgima kohalikuomavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.

RHS § 23 lg 1-3 sätastab, et 2012. aastal ja hiljem alustatud riigihangete puhul on riigihanke korraldamise piirmääraks ehitustööde korral 250 000 eurot.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 

Haldusmenetluse seaduse § 2 lg 2 alusel ei kohaldu riigihankemenetlusele haldusmenetluse seaduse sätted.
3. Otsus
3.1. Algatada ehitustööde riigihanke „Narva Joaoru puhkeala treppide ehitustööd“ avatud hankemenetlus, vastavalt juurdelisatud riigihanke hankedokumentidele.
3.2. Määrata ülalnimetatud riigihankes hankijaks Narva Linnavalitsuse Arhitektuuri- ja Linnaplaneerimise Amet ning riigihanke eest vastutavaks isikuks Linnamajandusosakonna  komumaalteenistuse ehituse vanemspetsialist Marina Tihhomirova. 
3.3. Volitada Narva Linnavalitsuse Arhitektuuri- ja Linnaplaneerimise Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga müügileping.

4. Rakendussätted

4.1. Korraldus jõustub seaduses sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

